laion/Wikipedia-Exotic huggingface dataset:
Almoez Ali

Almoez Ali Zainalabedeen Mohamed Abdulla (araabia keeles المعز علي زين العابدين محمد عبد الله; sündinud 19. augustil 1996 Hartumis) on Sudaanis sündinud Katari jalgpallur, kes mängib Katari kõrgliigaklubis Al-Duhail ja Katari jalgpallikoondises. Ta on klubi meeskonna kapten. Ali kolis Katari lapsena ja alustas jalgpalli mängimist 2003. aastal Katari klubis Al-Mesaimeer. Aastatel 2006–2013 kuulus ta Dohas asuvasse spordiakadeemiasse Aspire Academy. Seejärel liitus ta klubiga Lekhwiya (hilisem Al-Duhail). Aastatel 2014–2015 kuulus ta Belgia klubi Eupeni noorteakadeemiasse. 2015. aasta juulis liitus Ali Austria esiliigaklubiga LASK. Seitsme mänguga lõi ta Austria esiliigas ühe värava. Lisaks mängis ta LASK-i reservmeeskonnas Austria Regionalligas, kus lõi nelja mänguga viis väravat. 2016. aasta esimeses pooles mängis ta Hispaania tugevuselt kolmanda liiga klubis Cultural Leonesa ning lõi kümne mänguga ühe värava. 2016. aasta keskel naasis ta Lekhwiyasse (alates hooajast 2017/18 kannab klubi nime Al-Duhail). Klubiga on ta tulnud Katari meistriks 2017., 2018 ja 2020. aastal. 2014. aastal tuli Ali Katari kuni 19-aastaste koondisega Aasia omavanuste meistriks. 2018. aastal saavutas ta Katari kuni 23-aastaste koondisega Aasia omavanuste meistrivõistlustel kolmanda koha. Kuue väravaga oli Ali turniiril suurim väravakütt. Katari jalgpallikoondises tegi Ali ametliku debüüdi 8. augustil 2016 mängus Iraagi vastu. Koondisekarjääri kaks esimest väravat lõi ta 5. oktoobril 2017 sõprusmängus Singapuri vastu. 2019. aastal tuli Ali Katari koondisega Aasia meistriks. Ta lõi turniiril üheksa väravat, millega oli suurim väravakütt, lisaks valiti ta turniiri parimaks mängijaks. 2019. aasta Copa América esimeses alagrupimängus lõi ta värava Paraguay vastu. 2021. aasta CONCACAF Gold Cup'il, kus Katari osales sarnaselt kaks aastat varem toimunud Copa Américaga külalisvõistkonna, lõi ta neli väravat ja oli turniiri suurim väravakütt. Al-Duhail Qatar Stars League: 2016–17, 2017–18, 2019–20 Emir of Qatar Cup: 2018, 2019 Qatar Cup: 2018 Sheikh Jassim Cup: 2016  Almoez Ali – pildid, videod ja helifailid Wikimedia Commonsis
Ró-Ró

Pedro Miguel Carvalho Deus Correia (tuntnud enam kui Ró-Ró; sündinud 6. augustil 1990 Algueirão–Mem Martinsis) on Portugalis sündinud Katari jalgpallur, kes mängib kaitsjana Katari kõrgliigaklubis Al Sadd ja Katari jalgpallikoondises. Katari jalgpallikoondises debüteeris Ró-Ró 29. märtsil 2016 MM-i valikmängus Hiina vastu. Koondisekarjääri esimese ja seni ainsa värava on ta löönud 23. detsembril 2017 Araabia lahe karikavõistluste mängus Jeemeni vastu. 2019. aastal tuli Katari koondisega Aasia meistriks. Ta on kuulunud Katari koondisse veel ka 2019. aasta Copa Américal ja 2021. aasta CONCACAF Gold Cup'il. Al Ahli Katari esiliiga: 2012–13 Al Sadd Qatar Stars League: 2018–19, 2020–21, 2021–22 Qatar Cup: 2017, 2020, 2021 Emir of Qatar Cup: 2017, 2020, 2021 Sheikh Jassim Cup: 2017, 2019 Qatari Stars Cup: 2019–20 Katar Aasia meistrivõistlused: 2019  Ró-Ró – pildid, videod ja helifailid Wikimedia Commonsis
Klaucēni

Klaucēni (ka Klaucāni) on küla (mazciems) Lätis Madona piirkonnas Sarkaņi vallas. Klaucēni asub valla lääneosas. Aastal 2007 oli külas 18 elanikku. Vietvārdu datubāze
Martin Hongla

Martin Hongla Yma II (sündinud 16. märtsil 1998 Yaoundés) on Kameruni jalgpallur, kes mängib keskkaitsja või kaitsva poolkaitsjana Hispaania kõrgliigaklubis Granada ja Kameruni jalgpallikoondises. 2016. aastal siirdus ta Blaise Nkufo loodud akadeemiast Hispaania klubisse Granada. Klubi põhimeeskonnas debüteeris ta Hispaania kõrgliigas 28. jaanuaril 2017 mängus Villarreali vastu. Hooaja 2017/18 teises pooles oli ta laenul Hispaania esiliigas Barcelona reservmeeskonnas. 2019. aasta esimeses pooles oli ta Granadast laenul Ukraina kõrgliigaklubis Lvivi Karpatõ. 2019. aasta juulis sõlmis Hongla lepingu Belgia kõrgliigaklubiga Royal Antwerp. 2020. aastal võitis ta Royal Antwerpiga Belgia karikafinaali. 2021. aasta juulis läks ta laenule Itaalia kõrgliigaklubisse Verona Hellas, kellega sõlmis hooaja lõpus püsiva lepingu. 2023. aasta jaanuaris läks ta Itaaliast kuni hooaja lõpuni laenule Hispaania kõrgliigaklubisse Valladolidi Real. 2024. aasta jaanuaris naasis ta Granadasse, kellega sõlmis kolme ja poole aasta pikkuse lepingu. Kameruni jalgpallikoondises tegi Hongla debüüdi 16. novembril 2020 Aafrika rahvaste karikavõistluste valikmängus Mosambiigi vastu. Ta kuulus Kameruni koondisse 2022. aasta Aafrika rahvaste karikavõistlustel ja 2022. aasta maailmameistrivõistlustel. "Martin Hongla, quinto refuerzo". Mundo Deportivo (hispaania). 12. jaanuar 2024. Vaadatud 13. jaanuaril 2024. https://www.national-football-teams.com/player/80535/Martin_Hongla.html (vaadatud 18.11.2022)
Buliņi (Sarkaņi vald)

Buliņi on küla (mazciems) Lätis Madona piirkonnas Sarkaņi vallas. Buliņi asub valla lääneosas. Seal kasvav pärn ümbermõõduga 3,55 meetrit on looduskaitse all. Aastal 2007 oli külas 8 elanikku. Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Sprīzdāni

Sprīzdāni on küla (mazciems) Lätis Madona piirkonnas Sarkaņi vallas. Sprīzdāni asub valla lõunaosas Rieba jõe kaldal. Aastal 2007 oli külas 27 elanikku. Vietvārdu datubāze
Krieviņi

Krieviņi on küla (mazciems) Lätis Madona piirkonnas Sarkaņi vallas. Krieviņi asub valla keskosas, Rieba jõe kaldal. Külast põhjas asub Krieviņi tiik. Looduskaitse all on tammed ümbermõõtudega 4,73 meetrit ja 4,13 meetrit. Kultuurimälestistest on kohaliku kaitse all hiiepaik Jaunzemji Kirikumägi. Aastal 2007 oli külas 52 elanikku. Latvijas īpaši aizsargājamām dabas teritorijām dabas datu pārvaldības sistēmā OZOLS "Jaunzemju Baznīcas kalns - kulta vieta". Originaali arhiivikoopia seisuga 18. november 2022. Vaadatud 18. novembril 2022. Vietvārdu datubāze
Kalnagals

Kalnagals (latgali Kolnagols) on küla (mazciems) Lätis Madona piirkonnas Ošupe vallas. Kalnagals asub valla lõunaosas Meirāni kanali kaldal. Küla jääb Riiast 193 kilomeetri kaugusele. Sinna jääb Kalnagalsi bussipeatus. Aastal 1856 sündis külas Vene õukondlane Aloizs Trūps. Aastal 2016 oli külas 28 elanikku. Autotransporta direcija Vietvārdu datubāze
Kiuma

Kiuma on küla Põlva maakonnas, Põlva valla lääneosas. Kiuma külgneb põhjas Aarna, idas Tännassilma ja Kähri külaga, lõunas Puskaruga, läänes Kanepi valla Ihamaru küla ja Kanepi valla Varbuse külaga. Kiuma küla läänepiir kulgeb suuremas osas mööda Ahja jõge. Maakonna ja valla keskus Põlva asub 6 km kaugusel. Küla lääneosas on Ahja jõe keskjooksu oru nõlv, mis jääb osaliselt Tilleoru maastikukaitseala piiridesse. Küla läbib Hatiku oja. Külas asuvad Kiuma ristipuud. Kiuma küla läbivad Kiuma–Peraküla tee (18111), Kähri–Koorvere tee (18155) ja Tännassilma–Kiuma tee (18164). Kiuma küla ajalugu on seotud Kiuma mõisaga, mida on esmamainitud 1495. aastal (Küemahe). Endise Kiuma mõisa süda asub siiski tänases Aarna külas. Pärast valdade moodustamist 1866. aastal oli küla Kioma valla koosseisus kuni 1939. aastani, peale 1939. aasta vallareformi Põlva valla koosseisus. 1939. aastani oli küla ametlikuks nimekujuks Kioma. Peale külanõukogude moodustamist oli Kiuma alates 1945. aastast Kioma külanõukogu keskus. 1950. aasta seadlusega likvideeriti Põlva vald ja Kioma külanõukogu territoorium arvati Põlva rajooni koosseisu. Kioma külanõukogu likvideeriti ja selle territoorium liideti ametlikult Põlva külanõukoguga 1954. aastal, kuhu see jäi kuni aastani 1991. Sealt alates asub Kiuma Põlva vallas. Küla loodeosas asub mitu arheoloogiamälestisena kaitse all olevat kääbast. Külas asuvad Kiuma rahvamaja ja Kiuma raamatukogu. Kiuma külas on sündinud keeleteadlane Heino Liiv. Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 9.06.2014. "Kiuma küla arengukava 2013‒2023" (PDF). Originaali (PDF) arhiivikoopia seisuga 4. märts 2016. Vaadatud 13. jaanuaril 2016. Kiuma rahvamaja "Kiuma raamatukogu". Originaali arhiivikoopia seisuga 6. märts 2016. Vaadatud 13. jaanuaril 2016.
Krievbirze

Krievbirze on küla (skrajciems ehk hajaküla) Lätis Madona piirkonnas Ošupe vallas. Krievbirze asub valla edelaosas Meirāni kanali kaldal. Küla jääb Riiast 194 kilomeetri kaugusele. Aastal 2008 oli külas 15 elanikku. Vietvārdu datubāze
Stūrmežs

Stūrmežs on küla (skrajciems ehk hajaküla) Lätis Madona piirkonnas Ošupe vallas. Stūrmežs asub valla lääneosas Meirāni kanali kaldal. Küla jääb valla keskusest Degumniekist 6, piirkonna keskusest Madonast 26 ja Riiast 155 kilomeetri kaugusele. Sinna jääb Stūrmežsi bussipeatus. Stūrmežsi muinaskalmed on kohaliku kaitse all olev muinsusmälestis. Aastal 2008 oli külas 45 elanikku. Autotransporta direcija "Stūrmeža senkapi". Originaali arhiivikoopia seisuga 18. november 2022. Vaadatud 18. novembril 2022. Vietvārdu datubāze
Arthur Theate

Arthur Nicolas R. Theate (sündinud 25. mail 2000 Lièges) on Belgia jalgpallur, kes mängib kaitsjana Prantsusmaa kõrgliigaklubis Rennes ja Belgia jalgpallikoondises. Noorena kuulus ta mitmesse Belgia klubisse. Belgia kõrgliigas debüteeris ta hooajal 2020/21 Oostende meeskonnas. Kohe esimesel hooajal mängis Oostende põhikoosseisus keskkaitses koos Anton Tanghega. Hooajal 2021/22 oli Theate laenul Itaalia kõrgliigaklubis Bologna. 2022. aasta juulis sõlmis ta nelja-aastase lepingu Rennes'iga. Belgia jalgpallikoondises debüteeris Theate 16. novembril 2021 MM-i valikmängus Walesi vastu. Ta kuulus Belgia koondisse 2022. aasta maailmameistrivõistlustel. "Arthur Theate est Rouge et Noir !". STADE RENNAIS F.C. (prantsuse). 29. juuli 2022. Originaali arhiivikoopia seisuga 18. oktoober 2022. Vaadatud 29. juulil 2022.
Rupsala

Rupsala on küla (mazciems) Lätis Madona piirkonnas Ošupe vallas. Rupsala asub valla põhjaosas. Küla jääb Riiast 203 kilomeetri kaugusele. Sinna jääb Rupsala bussipeatus. Aastal 2016 oli külas 68 elanikku. Autotransporta direcija Vietvārdu datubāze
Zvidziena

Zvidziena on küla (mazciems) Lätis Madona piirkonnas Ošupe vallas. Zvidziena asub valla idaosas Zvidze järve ja Abaine jõe kaldal. Küla jääb valla keskusest Degumniekist 8, piirkonna keskusest Madonast 39 ja Riiast 168 kilomeetri kaugusele. Kultuurimälestistest on riikliku kaitse all Zvidziena kõrtsi (Zvidze) asulakoht ja Smaudži muinaskalmed. Vietvārdu datubāze "Valsts kultūras pieminekļu aizsardzības inspekcija". Originaali arhiivikoopia seisuga 18. november 2022. Vaadatud 18. novembril 2022.
Valérie Perrin

Valérie Perrin (sündinud 19. jaanuaril 1967 Remirontis) on prantsuse romaanikirjanik. Ta on ka fotograaf ja stsenarist. Ta sündis aastal 1967 Remirontis (asub Vosgesi departemangus). Ta kasvas üles Gueugnonis jalgpalluri perekonnas. Tema esimene romaan "Les Oubliés du dimanche" ilmus aastal 2015 ("Pühapäeva rüppe unustatud" 2023). Tema teine ​​romaan "Changer l'eau des fleurs" ilmus aastal 2018 ("Lilledele värsket vett" 2022). Eestikeelsena on mõlemad romaanid ilmunud Tänapäeva kirjastuse "Punase raamatu" sarjas Pille Kruusi tõlkes.
Ošupe

Ošupe on küla (vidējciems) Lätis Madona piirkonnas Ošupe vallas. Küla asub valla põhjaosas. Ošupe jääb valla keskusest Degumniekist 6,5, piirkonna keskusest Madonast 47 km ja Riiast 206 kilomeetri kaugusel merepinnast 100 meetri kõrgusel. Külas on põhikool, raamatukogu ja rahvamaja. Sinna jääb Ošupe bussipeatus. Ošupe rajati teise maailmasõja järgsetel aastatel kui kohaliku Aiviekste sovhoosi keskasula. Aastal 2019 oli külas 94 elanikku. Aastal 2022 oli elanikke 82. Vietvārdu datubāze Autotransporta direcija Latvijas pagasti. Enciklopēdija. 2. sējums. Rīga : A/S Preses nams. 2002. 136. lk. ISBN 9984-00-436-8
Ikaunieki (Ošupe vald)

Ikaunieki on küla (skrajciems ehk hajaküla) Lätis Madona piirkonnas Ošupe vallas. Ikaunieki asub valla lõunaosas Zvidziena ja Meirāni kanali vahel. Aastal 2008 oli külas 25 elanikku. Vietvārdu datubāze
Rottenmann

Rottenmann (keskbaieri: Rottnmau) on linn (Stadt) Austrias Steiermargi liidumaal Liezeni ringkonnas, Rottenmanni Tauerni lähedal. Rottenmanni on dokumendis esmamainitud 927. aastal. See sai oma linnaharta 1279. aastal kuningas Rudolf von Habsburgilt. Nimi Rottenmann on pooltõlge vanaslaavi sõnast *čьrmьn′ane, mis tuleneb lõpuks omadussõnast *čьrmьnъ 'punane' (vrd saksa rot 'punane'). Kohanimi registreeriti 1048. aastal kui Cirminah, mis tuleneb hüdronüümist *Čьrmьna 'punane (jõgi)'. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sankt Gallen (Steiermark)

Sankt Gallen on vald (Marktgemeinde) Austrias Steiermargi liidumaal Liezeni ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Loïs Openda

Ikoma-Loïs Openda (sündinud 16. veebruaril 2000 Lièges) on Belgia jalgpallur, kes mängib ründajana Saksamaa kõrgliiga klubis RB Leipzig ja Belgia jalgpallikoondises. Ta alustas jalgpallurina teekonda kodulinnaklubides RFC Liège ja Standard Liège. 2015. aastal liitus ta Club Brugge noorteakadeemiaga. Klubi põhimeeskonnas debüteeris ta Belgia kõrgliigas 2018. aasta augustis. Esimese värava Belgia kõrgliigas lõi ta 3. veebruaril 2019 mängus Genti vastu. Aastatel 2020–2022 oli ta laenul Hollandi kõrgliigaklubis Vitesse ning lõi kahe hooajaga seal 29 väravat. 2022. aasta juulis sõlmis ta viieaastase lepingu RC Lensiga. Prantsusmaa kõrgliigas lõi ta esimese värava sama aasta 20. augustil mängus Monaco vastu. 28. oktoobril 2022 tegi ta 3:0 võidumängus Toulouse'i üle kübaratriki. Suvel 2023 siirdus ta ligi 43 miljoni euro eest Saksamaa kõrgliiga klubisse RB Leipzig. Oma esimeses mängus Saksamaa kõrgliigas lõi ta 19. augustil 2023 Bayeri Leverkuseni vastu värava. Belgia jalgpallikoondises tegi Openda debüüdi 8. augustil 2022 UEFA Rahvuste Liiga mängus Poola vastu ja lõi selles mängus ka värava. Ta kuulus Belgia koondisse 2022. aasta maailmameistrivõistlustel. Ta on Kongo ja Maroko päritolu. Club Brugge Belgia kõrgliiga: 2019–20 Belgia superkarikas: 2018 RB Leipzig DFL-Supercup: 2023 https://int.soccerway.com/players/lois-openda/439051/ (vaadatud 18.11.2022) "LOÏS OPENDA, UN ÉCLAIR VENU DE BELGIQUE". rclens.fr (prantsuse). RC Lens. 6. juuli 2022. Vaadatud 6. juulil 2022. https://www.national-football-teams.com/player/87858/Lois_Openda.html (vaadatud 18.11.2022) "Le jeune Brugeois Lois Openda un lion en devenir". LionsdeAtlas. Originaali arhiivikoopia seisuga 22. september 2018. Vaadatud 18. novembril 2022. "Les ambassadeurs congolais de Belgique sont de retour ce vendredi ! - Leopard Leader Foot". Leopard Leader Foot. Originaali arhiivikoopia seisuga 18. november 2022. Vaadatud 18. novembril 2022.
Selzthal

Selzthal on vald (Gemeinde) Austrias Steiermargi liidumaal Liezeni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Pauri (Ošupe vald)

Pauri on küla (skrajciems ehk hajaküla) Lätis Madona piirkonnas Ošupe vallas. Pauri asub valla kaguosas. Sinna jääb Pauri bussipeatus. Aastal 2008 oli külas 15 elanikku. Autotransporta direcija Vietvārdu datubāze
Siliņi (Ošupe vald)

Siliņi on küla (mazciems) Lätis Madona piirkonnas Ošupe vallas. Siliņi asub valla keskosas. Aastal 2004 oli külas 17 elanikku. Vietvārdu datubāze
Andrija Živković

Andrija Živković (serbia kirillitsas Андрија Живковић; sündinud 11. juulil 1996 Nišis) on Serbia jalgpallur, kes mängib ründava poolkaitsjana Kreeka kõrgliigaklubis PAOK ja Serbia jalgpallikoondises. Ta alustas klubikarjääri Serbia klubis Partizan, millega liitus 2009. aastal. Klubi põhimeeskonnas debüteeris ta Serbia kõrgliigas 2013. aasta aprillis. Alates järgmisest hooajast kuulus ta Partizani põhikoosseisu. Hooajal 2014/15 tuli ta klubiga Serbia meistriks. Aastatel 2016–2020 kuulus Živković Portugali kõrgliigaklubi Lissaboni Benfica ridadesse. Hooaegadel 2016/17 ja 2018/19 tuli ta klubiga Portugali meistriks. 2020. aasta septembris sõlmis ta lepingu PAOK-ga. 2015. aastal tuli Živković Serbia kuni 20-aastaste koondisega juunioride maailmameistriks. Serbia jalgpallikoondises debüteeris ta 11. oktoobril 2013 sõprusmängus Jaapani vastu. 17 aasta ja kolme kuu vanuselt sai ta Serbia koondise läbi aegade noorimaks väravalööjaks. Koondisekarjääri esimese värava lõi ta 12. juunil 2022 UEFA Rahvuste Liiga mängus Sloveenia vastu. Ta on kuulunud Serbia koondisse 2018. ja 2022. aasta maailmameistrivõistlustel. Partizan Serbia Superliga: 2014–15 Serbia karikas: 2015–16 Benfica Primeira Liga: 2016–17, 2018–19 Taça de Portugal: 2016–17 PAOK Kreeka karikas: 2020–21 https://www.national-football-teams.com/player/53804/Andrija_Zivkovic.html (vaadatud 18.11.2022) "Pao još jedan rekord: Andrija Živković postao najmlađi debitant u dresu Srbije". blic.rs (serbia). Vaadatud 12. oktoobril 2013.  Andrija Živković – pildid, videod ja helifailid Wikimedia Commonsis
Sebiș

Sebiș (ungari keeles Borossebes) on linn Rumeenias Aradi maakonnas. Linn asub ajaloolises Krisaania piirkonnas, maakonnakeskusest Aradist ligikaudu 65 km idakirdes. Linna haldusalasse kuulub kolm küla: Donceni (Dancsfalva), Prunișor (Kertes) ja Sălăjeni (Szelezsény). 2011. aasta rahvaloenduse andmetel oli linna elanikest rumeenlasi 86,92%, mustlasi 6,3%, ungarlasi 2,17% ja teistest rahvustest inimesi 0,38%. Rahvus oli teadmata 4,21%-l elanikest. Sebișit on esmamainitud 1506. aastal, tänapäeval Sebiși koosseisu kuuluvat Prunișori küla aga 1406. aastal. Linnaõigused sai Sebiș 1968. aastal. Sebișis on sündinud kirjanik Mihai Beniuc (1907–1988). Sebiş România Geografică Mihai Beniuc Dicţionar politic
Jakob Portaeusi maja

Jakob Portaeusi maja oli 17. sajandi teisel poolel ehitatud barokk-klassitsistlik elumaja Narva vanalinnas endisel Rüütli tänaval, Koidu tänava nurgal. See hävis märtsipommitamises 1944. aastal. Kaupmees Jakob Portaeusi maja ehitati Koidu ja Rüütli tänava nurgale arhitekt Georg Teuffeli projekti järgi. Ehitise eeskujuks sai linnapea Joch Schwarzi maja, mis lähtus Saksamaa renessansi ehitustraditsioonist. Hoone ehitati 1667. aastal üsna samaaegselt bürgermeister Joch Chr. Schwarzi majaga või veidi hiljem. Maja esimene omanik oli hollandi kaupmees Jacob Portaeus (u 1668. aastal), kes rajas Narva lähistele saeveskeid ja korraldas sealset laevaehitust, alates 1788 aastast oli omanik Georg Voldemar von Rosen. 19. sajandil oli hoone puusepp Azmusi omandis ning 20. sajandi alguses asus seal Narva ettevõtja Benjamin Mihhailovski trükikoda. Majal oli neli aknatelge ning kaks mitmetahulist nurgaerkerit. Hoones olid kaupmehe töö- ja kontoriruumid ning rikkaliku dekoori ja viimistlusega eluruumid. Jakob Portaeusi maja nurgaerkeritega arhitektuurilahendust kopeerisid teised Narva kaupmehed, sarnased olid ka Hans Fonne, Bengt Erichi ja Jacob Niemani majad. 20. sajandi alguseks oli hoone väliskuju võrreldes ehitusajaga oluliselt muutunud. 19. sajandil lammutati ümberehituse käigus üks erker ja teiselt võeti ära tornikiiver. Algselt fassaadi keskel asunud uks müüriti kinni ning sissepääsu asukohta muudeti. D. Šutov. Vana Narva. Ruutli tanava eksponeerimise eritingimused
Georg Teuffel

Georg Teuffel, alamsaksa keeles Jürgen Teuffel (umbes 1610 Nürnberg – umbes 1672 Lübeck) oli saksa arhitekt, ehitusmeister ja skulptor. Teuffel tegutses Nürnbergis, Lübeckis ja Strassburgis. Alates 1651. aastast oli ta Lübecki linna kodanik. Aastail 1663–1672 elas ja töötas ta Eestimaal ja Liivimaal, mis 1629. aastal läksid Altmargi vaherahuga Rootsile, eelkõige Tallinnas, Narvas ja Riias. Neis linnades leidub tänaseni tema ehitisi, Eestis näiteks Narva raekoda ja Roseni palee, praegune Rootsi Suursaatkonna hoone Tallinnas. Roseni palee Narva raekoda
Filip Mladenović

Filip Mladenović (serbia kirillitsas Филип Mлaдeнoвић; sündinud 15. augustil 1991 Čačakis) on Serbia jalgpallur, kes mängib vasakkaitsjana Kreeka kõrgliigaklubis Panathinaikόs ja Serbia jalgpallikoondises. Ta alustas klubikarjääri kodulinnaklubis Čačaki Borac, debüteerides Serbia kõrgliigas hooajal 2010/11. Klubikarjääri jooksul on ta mänginud veel Serbia suurklubis Belgradi Crvena zvezda (2012–2013), Valgevene kõrgliigaklubis Borissovi BATE (2014–2015), Saksamaa kõrgliigaklubis 1. FC Köln (2016), Belgia kõrgliigaklubis Standard Liège (2017) ning Poola kõrgliigaklubides Gdański Lechia (2018–2020) ja Varssavi Legia (2020–2023). Panathinaikόsega sõlmis ta 2023. aasta juunis kaheaastase lepingu. Oma riigi meistriks on Mladenović tulnud BATE ja Legiaga, võitnud karika Crvena zvezda, BATE ja Lechiaga ning superkarika BATE ja Lechiaga. Hooajal 2020/21, mil ta tuli Legiaga Poola meistriks, valiti Mladenović Poola kõrgliiga hooaja parimaks mängijaks ja parimaks kaitsjaks. Serbia jalgpallikoondises tegi Mladenović debüüdi 31. mail 2012 mängus Prantsusmaa vastu. Ta kuulus Serbia koondisse 2022. aasta maailmameistrivõistlustel. Crvena zvezda Serbia karikas: 2011–12 Borissovi BATE Valgevene kõrgliiga (2): 2014, 2015 Valgevene karikas: 2014–15 Valgevene superkarikas (2): 2014, 2015 Gdański Lechia Poola karikas: 2019 Poola superkarikas: 2019 Varssavi Legia Ekstraklasa: 2020–21 Poola karikas: 2023 "Στον Παναθηναϊκό ο Μλαντένοβιτς" (kreeka). Panathinaikos. 12. juuni 2023. Vaadatud 12. juunil 2023.
Sântana (Rumeenia)

Sântana (saksa keeles Neusanktanna, ungari keeles Újszentanna) on linn Rumeenias Aradi maakonnas. Linn asub ajaloolises Krisaania piirkonnas, maakonnakeskusest Aradist ligikaudu 23 km kirdes, Ungari piirist umbes 17 km kaugusel. Linna haldusalasse kuulub üks küla: Caporal Alexa (Erdőskerek). Sântana on oluline maantee- ja raudteesõlm. Asulat on esmamainitud 1334. aastal. Linnaõigused sai Sântana 23. detsembril 2003. 2011. aasta rahvaloenduse andmetel oli linna elanikest rumeenlasi 79,79%, mustlasi 8,38%, sakslasi 2,91%, ungarlasi 1,94% ja teistest rahvustest inimesi 0,2%. Rahvus oli teadmata 6,76%-l inimestest. Sântana România Geografică
Miltiádis Tentóglou

Miltiádis Tentóglou (kreeka keeles Μιλτιάδης Τεντόγλου; sündinud 18. märtsil 1998 Grevenás) on Kreeka kergejõustiklane, kaugushüppaja. Ta võitis 2018. aasta Euroopa meistrivõistlustel Berliinis kuldmedali tulemusega 8.25. 2019. aasta Euroopa sisemeistrivõistlustel Glasgow's hüppas ta 8.38 ning võitis kuldmedali. 2021. aasta Euroopa sisemeistrivõistlustel kaitses ta tiitlit tulemusega 8.35. Tokyo olümpiamängudel tuli ta 8.41-ga kuubalaste Juan Miguel Echevarría ja Maykel Massó ees olümpiavõitjaks. 2022. aasta sisemaailmameistrivõistlustel Belgradis võitis Tentóglou 8.55-ga. Maailmameistrivõistlustel Eugene'is hüppas ta 8.32 ning oli hiinlase Wang Jianani järel teine. Euroopa meistrivõistlustel Münchenis tuli ta teist korda Euroopa meistriks, hüpates finaalis võistluste rekordi 8.52. Hooaja lõpus võitis ta ka Teemantliiga finaaletapi Zürichis. 2023. aasta Euroopa sisemeistrivõistlustel tuli ta tulemusega 8.30 kolmandat korda Euroopa sisemeistriks. Maailmameistrivõistlustel Budapestis tuli ta tulemusega 8.52 Jamaica kaugushüppajate Wayne Pinnocki ja Tajay Gayle'i ees esimest korda maailmameistriks. 2024. aasta sisemaailmameistrivõistlustel Glasgow's võitis Tentóglou kudmedali tulemusega 8.22. Ta edestas samuti 8.22 hüpanud ja hõbemedali võitnud Mattia Furlanit paremuselt teiste katsete võrdluses. Juunis toimunud Euroopa meistrivõistlustel Roomas tuli ta kolmandat korda Euroopa meistriks, hüpates finaalis võistluste rekordi 8.65. Allikas: Rahvusvaheline Kergejõustikuliit https://www.eurosport.com/athletics/miltiadis-tentoglou_prs454606/person.shtml Miltiádis Tentóglou Rahvusvahelise Kergejõustikuliidu kodulehel (inglise)